Csak pozitívan!
 
2020. október 20-án, kedd este a székesfehérvári Táncházban találkoztak Veszprém-, Komárom-Esztergom- és Fejér Megye meghatározó gyermek- és ifjúsági néptánc műhelyeinek vezetői és pedagógusai.
Az Örökség Nemzeti Gyermek- és Ifjúsági Népművészeti Egyesület Közép-Dunántúl Régió (KDR) elnökének, Vastag Richárdnak kezdeményezésére 17 népművészeti szervezet képviselője tudott jelen lenni a már esedékes régiós szakmai találkozón:
- Élőforrás Alapfokú Művészeti Iskola – Kiscsősz
- Szilágyi Táncegyüttes – Veszprém
- Balatonfüred Néptáncegyesület
- Veszprém Agóra
- Forgórózsa Népművészeti Központ – Tatabánya
- Pötörke Népművészeti Egyesület – Tata
- Kenderke Református Alapfokú Művészeti iskola – Tata
- Hangfestő Alapfokú Művészeti Iskola - Réde
- Környei Táncegyüttes
- Igmándi Hagyományőrző Egyesület - Nagyigmánd
- Tinódi Lantos Sebestyén Református Iskola – Enying
- Tehetség Művészeti Iskola – Cece
- Dunaújvárosi Vasas Táncegyüttes/ Violin Alapfokú Művészeti iskola
- Nagyvenyimi Táncegyüttes
- Baracsi Művészeti Iskola
- Sárvíz Alapfokú Művészeti Iskola – Aba
- Alba Regia Alapfokú Művészeti Iskola – Székesfehérvár
 
Házigazda jogán Majoros Róbert, az Alba Regia Táncegyüttes művészeti vezetője és az Alba Regia AMI néptánc pedagógusa köszöntötte a résztvevőket, majd Vastag Richárd, újonnan megválasztott régiós elnök üdvözölte a COVID-19 járványhelyzet ellenére megjelent rég nem látott kollégákat. Nyitányként tanítványai, a Szilágyi Táncegyüttes két tehetséges táncos párja (Varga Réka Csenge, Kiss Róza, Taubert Zsigmond, Kovács Bertalan) egy rövid mezőségi táncrenddel örvendeztette meg a közönséget.
Átadva a szót az egyesület elnökének, Sikentáncz Szilveszter mutatta be az idén 30. évfordulóját ünneplő „Örökség” múltját, jelenét, az eddig megtett utat és jövőbeli koncepcióját, terveit.
Résztvevő vendégeink egymást követően mutatták be az általuk képviselt népművészeti szervezeteket és többek között azt az aktuális problémát, hogy jelenleg fennálló járványügyi korlátozások között ki hogyan tudja (vagy sem) életben tartani a néptáncoktatás folyamatosságát, csoportjainak zavartalan működését.
Szó esett a néptáncpedagógusi felsőfokú képzés körüli megosztó helyzetről is, de főként a három megye műhelyeinek együttműködésében rejlő lehetőségek kerültek a fókuszba.
Az este moderátora Majoros Andor, az Alba Regia Táncegyesület művészeti menedzsere volt.
Köszönet a Táncház munkatársainak a házigazdaságért és a Csoóri Sándor Programnak az esemény támogatásáért.
Sajnos néhány kedves kollégánk a „karantén fogságába” került (kívánunk Nekik gyors kilábalást), de szolidarítva velük mi is „pozitív eredménnyel”, jövőbe mutató tervekkel és a mielőbbi találkozás reményében zárhattuk az Örökség regionális szakmai fórumát, főként az azt követő süteményezéssel és kötetlen baráti beszélgetésekkel.
„Ha megbukik majd a Korona,
Találkozunk aztán újra.
Közép-Duna régiója,
Várva várt a régi jóra,
S ma elindult egy közös útra. 
…
